

**PROJEKT "Plastičnim čepovima do skupih lijekova"**

Dragi naši učenici, roditelji, i svi ljudi dobre volje i ove školske godine, **četvrte za redom** nastavljamo s humanitarnom i ekološkom akcijom Plastičnim čepovima do skupih lijekova.

**Sa zadovoljstvom vas izvještavam da smo u protekle**

**3. školske godine za**

**„Udrugu oboljelih od leukemije i limfoma“**

**skupili 815 kg plastičnih čepova.**

Prikupljeni čepovi prodaju se za recikliranje, a novcem od prikupljenih čepova nabavljaju potrebne lijekove za oboljele.

Ovim putem pozivamo sve učenike, učitelje i sve ostale da se uključe u ovu akciju.

Zahvaljujemo svima koji će na taj pridonijeti očuvanju našeg okoliša, ali i istovremeno pomoći oboljelima od malignih bolesti.



**Projekt SKUPLJAJMO ZAJEDNO STARE BATERIJE**

U 2016./2017. godini krećemo s projektom **SKUPLJAJMO ZAJEDNO STARE BATERIJE**. Stare baterije možete odlagati u posebni spremnik koji će se nalaziti u predvorju škole.

Mnoge stare baterije i akumulatori u sebi sadrže teške metale kao što su olovo, kadmij ili živa koji, koliko su korisni, toliko su i štetni. Iz oštećenih kućišta starih baterija može doći do istjecanja opasnih tvari i teških metala u vodu i okoliš, čime se ozbiljno ugrožava priroda te zdravlje ljudi i životinja.

**STARIM BATERIJAMA NIJE MJESTO U KOMUNALNOM OTPADU, NITI U PRIRODI.**

Zakonom o zaštiti okoliša između ostalog je propisano da se stare baterije moraju odlagati odvojeno od komunalnog otpada.

Na taj način možemo zajednički djelovati na zaštitu okoliša u našem užem okruženju, razvijati ekološku osviještenost učenika, roditelja i mještana. Ujedno će učenici radno, korisno i edukativno provoditi slobodno vrijeme.

Oglasna

U ovoj školskoj godini krećemo s projektom **SKUPLJAJMO ZAJEDNO STARE BATERIJE**.

Osim starih baterija skupljati ćemo i stare akumulatore, no akumulatori se trebaju najaviti prije nego se donesu.

**NE ZABORAVITE…**

* **stare baterije mogu se reciklirati čime se smanjuje proizvodnja materijala i energenata te emisija žive, olova i kadmija u prirodu**
* **baterije sadrže teške metale zbog čega se moraju odvojeno odlagati od komunalnog otpada**

**TRI NAJMARLJIVIJA RAZREDA DOBIT ĆE NA KRAJU ŠKOLSKE**

**GODINE PRIZNANJE ZA SKUPLJANJE**

**STARIH BATERIJA I AKUMULATORA.**

(sve dodatne informacije potražite kod prof. Lulić i prof. Magdić)